Sætergjentens Søndag

«Sætergjentens Søndag» er en norsk sang. Teksten er et dikt av Jørgen Moe, først publisert i Digte i 1850. Melodien stammer fra Ole Bulls suite Et Sæterbesøg fra 1849.
Det er visstnok kordirigent Johan Diederich Behrens' og kapellmester Friedrich August Reissigers fortjeneste at den ble en egen melodi. Behrens festet seg ved denne sekvensen i Et Sæterbesøg og satte til Jørgen Moes dikt. Reissiger arrangerte den så for mannskor og piano i 1851. I Et Sæterbesøg har melodien formen a–b–c–a–b, men i sangen har den formen a–b–c–b.


== Teksten ==
Sætergjentens Søndag.Paa Solen jeg ser, det lider alt frem,
Snart er det ved Høimessetide –
O den som en Stund fik ønske sig hjem
Blandt Folk, som paa Kirkevei skride!
Naar Solskiven stiger lidt, saa den staar
Der midt over Skaret i Kammen,
Da ved jeg, i Dalen Klokkerne gaar,
Da ringer fra Taarnet det sammen.Mens ene jeg gaar i ødslige Fjeld
Og kun hører Bjælderne klinge,
Staar Gjenternes Flok, med Søljer og Tjeld,
Paa Vangen hvor Klokkerne svinge.
Nu kommer vel Odd i susende Trav
Som ellers paa Elgsblaks-Ryggen;
Han klapper dens Hals, han let springer af,
Og binder den henne i Skyggen.Han vender sig alt, men standser dog lidt,
Og taler og fløiter til Folen;
Og saa gaar han ind med mandige Skridt,
Og sætter sig fremme i Stolen.
Han luder sig ned, og beder sin Bøn,
Og hæver saa atter sit Øie –
Men hvorhen da Blikket pleier i Løn
At glide – det husker jeg nøie!Det nytter ei stort, at tage sin Bog
Og synge i Heien sin Psalme;
Mit Loft er for høit, og her er det dog,
Som Tonerne blegne og falme.
O den, som idag fik blande sin Røst
Med hans og de Øvriges Stemme!
– Gud give, at snart det lakked mod Høst –
Gud give, jeg atter var hjemme!

Siste strofe begynte opprinnelig: «Hvad nytter det vel, at tage sin Bog / Og synge i Heien sin Psalme?» Den endelige versjonen ble først publisert i annen utgave av Digte fra 1856.


== Innspillinger (i utvalg) ==
Kungliga Göta livgardes musikkår. Innspilt i Stockholm i mars 1903. Utgitt på den akustiske 78-platen Gramophone 80007.
August Svensson med piano. Innspilt i Stockholm ca. februar 1904. Utgitt på den akustiske 78-platen Gramophone 82801.
Oscar Ralf med piano. Innspilt i Stockholm i oktober 1905. Utgitt på den akustiske 78-platen Gramophone 82961.
Hans Hedemark med piano. Innspilt i Kristiania sent i 1906. Utgitt på de akustiske 78-platene Gramophone 2-82457 og Gramophone 282221.
Wilhelm Bartholdy (fiolin). Innspilt i København januar-februar 1907. Utgitt på de akustiske 78-platene Gramophone 87920 og Gramophone 287907.
Ragna Foss med orgel. Innspilt i København i mars 1908. Utgitt på den akustiske 78-platen Zonophone X-73107.
Borghild Bryn med orgel. Innspilt i London 12. juni 1908. Utgitt på den akustiske 78-platen Gramophone 83650.
Ingebret Haaland (fiolin) med piano. Innspilt i Kristiania 7. september 1912. Utgitt på de akustiske 78-platene Gramophone 287944 og Gramophone X 1246.
Axel Boesen med orgel. Innspilt i København 24. oktober 1914. Utgitt på den akustiske 78-platen Orion A 81.
Jacob Gade (fiolin) med piano. Innspilt i København 30. mars 1915. Utgitt på de akustiske 78-platene Gramophone 587912 og Orion A 183.
Felix Silbers (flygelhorn) med cello, fiolin og piano. Innspilt i Berlin i april 1915. Utgitt på de akustiske 78-platen Gramophone 285037.
Orkester. Innspilt i København 18. november 1915. Utgitt på den akustiske 78-platen Gramophone 2-280738.
Hallvor Engelbretson (hardingfele). Innspilt i Kristiania 7. desember 1916. Utgitt på de akustiske 78-platene Gramophone 7-287904, Gramophone X 434 og [His Master's Voice] A.L. 434.
Kjeld Bratt. Utgitt på den akustiske 78-platen Pathé 90334.
Oscar Ralf med orgel. Innspilt i Stockholm 24. mai 1919. Utgitt på de akustiske 78-platene Zonophone 7-282153 og Gramophone X 279.
Orkester. Innspilt i København 4. mars 1920. Utgitt på den akustiske 78-platen Gramophone X 1158.
Erik Fenger med piano. Innspilt i København i 1921. Utgitt på den akustiske 78-platen Polyphon 3-282132.
Harry Fritz-Crone (fiolin) med piano. Innspilt i Stockholm 13. september 1922. Utgitt på den akustiske 78-platen Gramophone X 1658.
Kirsten Flagstad med orgel. Innspilt i Kristiania 2. oktober 1923. Utgitt på den akustiske 78-platen Gramophone X 1940.
Thyra Larsen med orgel. Innspilt i København 12. oktober 1923. Utgitt på den akustiske 78-platen Gramophone X 1959.
Dagny Constance Knutsen, Mezzo Sopran med flygel og obligat fiolin. Innspilt i Berlin i 1928. Utgitt på 78-platen Brunswick 7674.
Kirsten Flagstad-Hall. Innspilt i Oslo 19. januar 1929. Utgitt på 78-platene His Master's Voice X 2976, His Master's Voice A.L. 2006 og Victor V-15013.
Øivin Fjeldstad, violin med akk. av piano. Innspilt i Berlin i 1929. Utgitt på 78-platen Brunswick 8120.
Walfred Andersen, fiolin – Lars Minsaas, piano. Innspilt i Oslo 24. januar 1939. Utgitt på 78-platen Telefunken T-8206
Kari Frisell, sopran med orkester Dir.: Øivind Bergh. Innspilt i Oslo 11. august 1948. Utgitt på 78-platen Musica A-8481.
Aase Nordmo Løvberg, sang, med Robert Levins orkester. Arr.: Robert Levin. Utgitt på 78-platen His Master's Voice A.L. 3335 i 1953 og på EP-platen His Master's Voice 7EGN 24.
Toralf og Sven Tollefsen, Two accordeons. Som «På solen jeg ser». Innspilt 25. juni 1962. Utgitt på EP-platen Norwegian folktune (Odeon GEON 62)
Kringkastingsorkestret Dir.: Øivind Bergh. Utgitt på singlen RCA NA 1520 i 1963.


== Referanser ==